Document ID: /roh_data/filtered/fineweb-2-filterrobots_roh.jsonl.gz/49564

terrada encunter rueun
Dus dis suenter il derbi encunter Sedrun ei la secunda dil CB semiserada cun Rueun. Igl atun haveva l'equipa dil Bruno e Thomas giugau in bien giug a Rueun denton tuppamein spiars.
Avon ina biala culissa entscheiva il giug allas 17.00 uras da fina bialaura. La secunda entscheiva bein il giug e vegn gia baul el giug da crear bunas schanzas. Pliras gadas havess il CB stuiu marcar igl emprem gol. Ei gartegia denton buc als giuvens da Trun/Rabius da sittar gols.
Suenter pausa gioga il CB mender. Quella caschun nezegia Rueun. Consequentamein fa Rueun dapli squetsch. Tuttina vegn il CB adina puspei da crear schanzas. La staziun finala ei denton adina il bien goli da Rueun. La 70avla minuta vegn Rueun tier in culp liber. Quella schanza nezegia Rueun e setta il gol decisiv. Era sch'il CB vegn era all'ura dil gol tier bunas schanzas tonscha ei buca per in gol.
Puspei inagada eis ei smussau ch'ins sto sittar gols - tschelluisa survegnan ins zacu in gol. Zatgei positiv eis ei tuttina capitau la sonda vargada. Il trenader Thomas ei vegnius l'emprema gada bab. L'equipa gratulescha al Thomas e giavischa alla giuvna famiglia tut bien pil futur.